जेसिज विकास रनिङ सिल्ड : पुलिस क्लब च्याम्पियन
घरेलु टोली चितवन–११ टाइब्रेकरमा चुक्दा नारायणगढ क्याम्पाचौरमा भएको टुबोर्ग जेसिज विकास रनिङ सिल्ड फुटबलको उपाधि विभागीय टोली नेपाल पुलिस क्लबको पोल्टामा पुगेको छ । शनिबार फाइनलमा निर्धारित ९० मिनेटसम्म चितवनले पुलिसलाई कडा चुनौती दियो । गोलरहित बराबरीमा समय सकिएपछि खेल टाइब्रेकरमा पुग्यो । र, पुलिस ४–२ ले विजयी भयो ।
(चितवन) — घरेलु टोली चितवन–११ टाइब्रेकरमा चुक्दा नारायणगढ क्याम्पाचौरमा भएको टुबोर्ग जेसिज विकास रनिङ सिल्ड फुटबलको उपाधि विभागीय टोली नेपाल पुलिस क्लबको पोल्टामा पुगेको छ । शनिबार फाइनलमा निर्धारित ९० मिनेटसम्म चितवनले पुलिसलाई कडा चुनौती दियो । गोलरहित बराबरीमा समय सकिएपछि खेल टाइब्रेकरमा पुग्यो । र, पुलिस ४–२ ले विजयी भयो ।टाइब्रेकरमा चितवनका कप्तान रुमेश बर्तौलाले पहिलो पेनाल्टी प्रहार गरे । जुन गोल नभई बाहिरियो । चार प्रहारमा चितवनका अर्का खेलाडी अश्विन पाख्रिनको प्रहार गोलमा नभएपछि चितवनको उपाधि जित्ने सपना अधुरै रह्यो । पुलिसका चारवटै प्रहार गोलमा परिणत भयो । चितवनका सुधांश महतो र अजय गुरुङले गोल गरेका थिए । पुलिसबाट भरत शाह, सुमन लामा, अजित भण्डारी र हरि कठायतले गोल गरेका थिए ।पुलिसले ६ लाख ६ हजार ६६६ रुपैयाँ पुरस्कार जित्यो । उपविजेता चितवनले ३ लाख ३ हजार ३ सय ३३ रुपैयाँ पायो ।सेमिफाइनलमा बलियो विभागीय टोली त्रिभुवन आर्मीलाई २–१ गोलले पराजित गरेर फाइनल भिडन्त पक्का परेको चितवन–११ ले पुलिससँग पनि उत्तिकै स्तरीय खेल खेल्यो । युवा खेलाडी बाहुल्य रहेको चितवनमा अनुभव खड्किएको थियो । पुलिस यो प्रतियोगितामा कुनै पनि गोल नखाई फाइनलसम्म पुगेको टोली हो ।पुलिसका रवि पासवान प्रतियोगिताको सर्वोत्कृष्ट खेलाडी घोषित हुँदै २५ हजार रुपैयाँ पुरस्कार जित्न सफल भए । कुनै गोल सामना नगरेका पुलिसका शत्रुधन चौधरी उत्कृष्ट गोलरक्षक घोषित भए । उनले १५ हजार पाए । उत्कृष्ट डिफेन्समा चितवन–११ का सुधांश महतो भए । उनले १५ हजार पाए । सर्वाधिक गोलकर्ता ३–३ गोल गरेका चितवनका रुमेश बर्तौला र पुलिसका सुमन लामा बनेका छन् । उनीहरूले संयुक्त रुपमा १५ रुपैयाँको पुरस्कार पाए । प्लेयर अफ द फाइनल पुलिसका मनबहादुर परियार भए । उनले १० हजार रुपैयाँ पाए । जावलाखेल फुटबल क्लबले फेयर प्लेको पुरस्कार पाएको छ ।विकास सिल्ड समितिले २०३१ सालदेखि नारायणगढ क्याम्पाचौरमा विकास रनिङ सिल्ड गर्दै आएको हो । तर हरेक वर्ष प्रतियोगिता हुन भने सकेको थिएन । ०७४ सालसम्म १३ पटक विकास रनिङ सिल्ड भएको छ । ०७५ सालमा प्रतियोगिता भएन । यसपल्ट नेपाल जेसिज नारायणगढ शाखाले विकास रनिङ सिल्डलाई निरन्तरता दिएको हो ।